**LĒMUMS**

Liepājā

|  |  |
| --- | --- |
| 2023.gada 26.janvārī |  Nr.7/1(prot. Nr.1, 7.§) |

Par dalību biedrībā “Pilsētu galamērķu

alianse” (“City Destinations Alliance”)

Lai īstenotu sabiedrības virzītu vietējo attīstību, veicinot Liepājas atpazīstamību kā tūrisma galamērķi, lielu un iecienītu kultūras un augsta līmeņa sporta pasākumu, kā arī cita veida nozīmīgu pasākumu vietu, ņemot vērā Ministru kabineta 2015.gada 1.decembra noteikumus Nr.678 “Darbības programmas “Izaugsme un nodarbinātība” 3.2.1.specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma “Starptautiskās konkurētspējas veicināšana” un 13.1.1.specifiskā atbalsta mērķa “Atveseļošanas pasākumi ekonomikas nozarē” 13.1.1.3.pasākuma “Atveseļošanas pasākumi ekonomikas nozarē - Starptautiskās konkurētspējas veicināšana” īstenošanas noteikumi”, Liepājas valstspilsētas un Dienvidkurzemes novada attīstības programmas 2022.-2027.gadam Liepājas valstspilsētas rīcības un investīciju plāna projektu VPr\_84.1 “Latvijas starptautiskās konkurētspējas veicināšana tūrismā (identifikācijas Nr.3.2.1.2./16/I/002)”, izvērtējot, ka biedrības “Pilsētu galamērķu alianse” (“City Destinations Alliance”) mērķis ir uzlabot Eiropas pilsētu konkurētspēju, nodrošinot dažādas sanāksmes pilsētu tūrisma un mārketinga profesionāļiem, bet tās misija ir iedvesmot biedrības dalībniekus, kopīgi attīstīties un veicināt ilgtspējīgu pilsētu ekonomiku, līdz ar to iestāšanās biedrībā sekmēs Liepājas tēla atpazīstamību ārpus valsts robežām, tādējādi veicinot tūristu skaita pieaugumu un potenciālu uzņēmējdarbības attīstību Liepājā, pamatojoties uz Pašvaldību likuma 4.panta pirmās daļas 12.punktu, 10.panta pirmās daļas 9.punktu, 79.panta trešo daļu un izskatot Liepājas valstspilsētas pašvaldības domes pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atbalstīt Liepājas valstspilsētas pašvaldības dalību biedrībā “Pilsētu galamērķu alianse” (“City Destinations Alliance”) līdz 2023.gada 31.decembrim.

2. Uzdot Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei sagatavot nepieciešamo dokumentāciju, lai Liepājas valstspilsētas pašvaldība iestātos biedrībā “Pilsētu galamērķu alianse” (“City Destinations Alliance”).

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Izpilddirektora birojam, Finanšu pārvaldei, SIA “LIEPĀJAS REĢIONA TŪRISMA INFORMĀCIJAS BIROJS”, Liepājas valstspilsētas pašvaldības domes priekšsēdētājam |